מגה-פאונה של אוסטרליה

מיני המגה-פאונה של אוסטרליה היא הפאונה של בעלי החיים הגדולים ביותר אשר חיים ביבשת אוסטרליה (המונח מתאר בעלי חיים שמגיעים למשקל 40 קילוגרם ומעלה ובדרך כלל גדולים מאדם). מרבית המינים הגדולים של אוסטרליה שגשגו בתקופת הפלייסטוקן ונכחדו בידי האדם אך עדיין יש מספר בעלי חיים גדולים ביבשת. בתקופת הפליסטוקן שוטטו ברחבי היבשת המבודדת כיסאים מגודלים, עופות לא מעופפים וזוחלים טורפים כבדים, בתהליך ענקיות איים. רבים מהם נכחדו אחריה עקב הגעת האדם בסירות ורפסודות מאסיה או מאיים באוקיינוס ההודי ליבשת לפני 65–70 אלף שנה. האנשים הקדומים, האבוריג'ינים הכחידו את מרבית מיני הענק של היבשת. השיטות בהם השמיד האדם את מיני הענק, דבר שנרמז מחפיפת תאריכי הגעת האדם לאיים למאובנים של חיות הענק האחרונים. גם בטסמניה שהאדם הגיע אליה מאוחר יותר חלה אותה ההכחדה. ההכחדה נמשכה עד הזמן האחרון כשמינים כמו זאב טסמני נכחדו במהלך המאה ה-20. ההשמדה נגרמה מציד לבשר או להגנה, גנבת ביצים והפצת מינים לא ילידים כמו הדינגו ושועל אדום ביבשת המבודדת וכן חקלאות רחבה, כריתת יערות ושרפות מכוונות. למרות ההכחדות הרבות, גם כיום יש באוסטרליה מספר מינים ענקיים, חלקם בסכנת הכחדה בטבע. בתרבות האבוריג'ינית חלק מהמינים שהוכחדו שימשו השראה למספר מינים מבריאת העולם האבוריג'ינית כמו נחש הקשת (אנ') וכן למפלצות שמקורם באוסטרליה כמו הבוניפ (אנ') שמבוסס אולי על הדיפרוטודון הענק. למרות שנכחדו מרבית המינים העולים על משקל 40 קילוגרם, עדיין ישנם מינים גדולים בהרבה מהאדם ביבשת. יונקים: קנגורו אדום - גדול הכיסאים והקנגוריים החיים המגיע לגובה 1.8 מטר ולמשקל 85 ק"ג. הנקבות קטנות יותר מהזכרים אך לשניהם זנב באורך מטר העוזר לשמור על איזון. קנגורו זה איננו בסכנה בטבע. קנגורו אפור מזרחי - מגיע לגובה הקרוב ל-2 מ' (גבוה אף יותר מהקנגורו האדום אך קטן ממנו במשקלו) ומגיע למשקל 66 ק"ג ולעיתים נדירות אף ל-90 ק"ג. וולארו האנטילופה - הגדול שבמיני הוולארו. הוא מגיע לאורך של 1.9 מ' ולמשקל של עד 70 ק"ג בזכרים. קנגורו אפור מערבי - דומה לקרובו המזרחי אך קטן בהרבה ומגיע לגובה 1.3 מ' ולמשקל 54 ק"ג. וולארו מצוי - מגיע לאורך של 140 ס"מ ולמשקל 48 ק"ג. וומבט מצוי - מגיע לאורך 71–82 ס"מ ולמשקל 40 ק"ג והוא הגדול שבוומבטיים. וומבט שעיר-אף צפוני - מגיע לאורך 102–107 ס"מ ולמשקל מרבי של 40 ק"ג. יונקים גדולים נוספים כוללים יונקים ימיים החיים לאורך החופים כמו אריות ים, לווייתנאים ותחש המשכן שרועה בעדרים גדולים סביב אוסטרליה. עופות: קזואר מצוי - מגיע לגובה 190 ס"מ ולמשקל 85 ק"ג והוא השלישי בגודלו במיני העופות לאחר 2 מיני היענים. אמו - מגיע לגובה 153 ס"מ ולמשקל 70 ק"ג. זוחלים: תנין הים - הגדול שבזוחלים החיים ובכל מיני התנינאים. הוא מגיע לאורך 5–7 מטרים (16–23 רגל) ולמשקל של 450–1500 ק"ג. זהו טורף-העל של אוסטרליה והוא יכול לצוד בקלות אדם או כל יצור אחר. תנין ג'ונסטון - מגיע לאורך 2.3–3 מטר ולמשקל של מעל 100 ק"ג. הוא חלש מכדי לטרוף אדם, אך עלול לנשוך להגנה. פיתון השיחים - מגיע לאורך של 2–4 מטר ויכול להגיע למשקל של 90 ק"ג לעיתים. בדרך כלל קטן יותר. גואנות - גדולי הלטאות ביבשת. הגואנות הן לטאות כוח גדולות וטורפות. הגדול ביניהם הוא כוח אוסטרלי וכוח התחרה שמגיעים לאורך 2.5 מטר ולמשקל 20 ק"ג בממוצע, מעט נמוך מהמקובל למונח "מגה-פאונה", אך עדיין ארוכים מאוד. על חופי אוסטרליה מצויים גם מינים של צבי ים גדולים העולים להטיל ביצים בחוף. בנהרות ישנם גם דגים גדולים כמו הברמונדי ומקולוצלה פלי ועוד מיני דגים גדולים חיים בים שסביבה (ביניהם גם עמלצים לבנים, דגי שמש ועוד). מינים שונים חיו באוסטרליה בתקופת הפליסטוקן, כאשר ראשוני האנשים הגיעו אליה אך נכחדו במהרה. רשימה זו מציינת את המינים הגדולים והמפורסמים ביותר ביניהם, חלקם מעט קטנים יותר מהמקובל למונח "מגה-פאונה": יונקים: דיפרוטודון - גדול הכיסאים מעולם ואחד מהגדולים שבחיות אוסטרליה. הוא הגיע לאורך 3 מטרים, גובה של 2 מ' ולמשקל של 2,700 ק"ג - דומה בגודלו להיפופוטם. זיגומטורוס - כיסאי גדול הקרוב לדיפרוטודון שהשתייך לאותה משפחה. הגיע לגובה 1.5 מ' ולמשקל 500 ק"ג. נוטותריום - קרובו של הדיפרוטודון שהיה קרוב לגודל קרנף. איאווניה - דיפרוטודן שהיה קרוב בגודלו לזיגומטורוס והגיע למשקל חצי טון. אאוריזיגומה - דיפרוטודן שהיה קרוב בגודלו לזיגומטורוס והגיע למשקל חצי טון ולאורך 2.5 מ'. פרוקופטודון - גדול הקנגורים מעולם שהגיע לגובה 2 מ' ולמשקל 240 ק"ג. טפיר כיס - כיסאי שהקביל לטפיר אוסטרלי והגיע לאורך 2.5 מ' ולמשקל 200 ק"ג. פסוקולונוס - וומבט אמיתי ענקי שהגיע למשקל של מעל 200 ק"ג. פרוטמנודון - סוג קנגורו גדול וגבוה. הגדול במיניו, Protemnodon roechus הגיע למשקל 170 ק"ג. אריה כיס - טורף-העל של היבשת שהקביל במראהו והתנהגותו לאריה. הוא הגיע לאורך 1.5 מ' ולמשקל 164 ק"ג. סתנורוס - קנגורו ענק באורך 3 מ' ובמשקל 140 ק"ג. סימוסתנורוס - קנגורו נכחד בגובה 2 מטרים ומשקל 118 ק"ג. מינים גדולים מהסוג קנגורו כמו קנגורו פירסוני, קנגורו טיטאן והמין Macropus ferragus‏, Macropus thor‏, Macropus piltonensis ו-Macropus rama. רמסייה - וומבט נכחד שהגיע למשקל של 100 ק"ג, גדול בהרבה מקרוביו החיים. פרופלאופוס - קנגורו אוכל בשר במשקל 70 ק"ג. וומבט שעיר-אף מהמין Lasiorhinus angustidens והוומבט Warrendja. זאב טסמני - טורף נכחד בגובה 60 ס"מ ומשקל ששל 30 ק"ג. חי עד לאחרונה באי טסמניה. במהלך המיוקן היה מין עוד יותר גדול - זאב טסמני פוטנס שהגיע לאורך מטר וחצי. קואלת ענק - למרות שמה הייתה זהה במשקלה לקואלה החיה כיום, קרוב ל-13 ק"ג. עם זאת היא הייתה בעלת מבנה חזק יותר. הוולבי Congruus ו-Troposodon. שד לניאריוס, קרוב נכחד של השד הטסמני שהיה גדול ממנו ב-50%. קיפודן חרטומני האקטי - יונק ביב מהסוג לקיפודן חרטומני שהגיע לגובה 1 מטר ולמשקל 30 ק"ג והיה הגדול בבני סדרתו. מגליבגוויליה - קיפודן בעל ממדים של גדול יונקי הביב המודרניים, קיפודן חרטומני מערבי אך היה בעל רגליים ארוכות יותר. אובדורודון - קרובו של הברווזן אשר הגיע לאורך מטר. במקורו היו שיניים קטנות אשר עזרו לו לבקע טרף קשה. עופות: דרומורניס - עוף עצום שאולי היה גדול העופות מעולם. הוא הגיע לגובה של 3 מ' ולמשקל של 650 ק"ג בקירוב. הוא היה בעל מקור ענקי שהזכיר טורף אך אולי היה אוכל עלים. בולוקורניס - קרובו של הדרומורניס למשפחה שהגיע לגובה 2.5 מ' ולמשקל 250 ק"ג. גניאורניס - עוף בגובה 2-2.15 מ' ומשקל 250 ק"ג. ליפואה ענקית - מין של דגרתל ענקי בעל רגליים ארוכות שהגיע למשקל 4–7 ק"ג, הגדול במיני המשפחה שחיו. דינאטואטוס גפאה - מין של עיט ענקי בעל מוטת כנפיים של כ-3 מטרים וטפרים ענקיים שצד מיני בעלי חיים גדולים ביניהם הקנגורו הענק, והיה העוף הדורס הגדול ביותר שהתקיים ביבשת אוסטרליה. זוחלים מגלניה - הלטאה היבשתית הגדולה ביותר שחיה מעולם. היא הייתה קרובה לגואנות והגיעה לאורך 6 מ' ולמשקל 1.9 טון והייתה טורף-העל של אוסטרליה, יכלה לטרוף גם אדם. וונאמבי נחש ענקי מהמשפחה מדצואידיים שהגיע לאורך 5–6 מ' ולמשקל 100 ק"ג והיה טורף-על. קווינקנה - תנין עצום באורך 7 מ' שיכל לנוע על היבשה. פיתון מים דובודינגאלה- פיתון הקרוב למין האוסטרלי פיתון מים שהיה גדול ממנו בהרבה והגיע לאורך 10 מ'. מיאולניה - צב קדום באורך 2.5 מ' והיה השני במיני הצבים מעולם, לאחר המין צב האטלס. מגה-פאונה החי של אוסטרליה הכחדת הפליסטוקן (אנ') אבוריג'ינים